Vier nuwe elemente op die periodieke tabel | Maroela Media
ŉ Inskrywing op die periodieke tabel van die elemente wat deur proff. Joe Hamilton en AV Ramayya ingevul en onderteken is, word by die Vanderbilt University in Nashville, Tennessee uitgestal. Hamilton het ŉ nuwe element ontdek en dit tennesine genoem, na die staat. Dit is die tweede element wat na ŉ Amerikaanse staat vernoem is, die eerste is Californium. Ramayya het Hamilton in sy navorsing bygestaan. Foto: AP Photo/Mark Humphrey
Drie van die voorgestelde name is gebaseer op die plek waar die element ontdek is. Nihonium (Nh) is geneem uit die woord “nihon”, wat een manier is hoe “Japan” in Japannees uitgespreek word. Moskowium (Mc) verteenwoordig sy Russiese oorsprong en tennessien (Ts) die Amerikaanse staat waarna dit vernoem is.
Slegs oganesson (Og) is vernoem na ŉ persoon, die Russiese kernnavorser, Yuri Oganessian.
Die voorgestelde name word nou vir vyf maande lank aan die publiek voorgehou vir terugvoer en enige besware. Indien geen besware voor 8 November ingedien is nie, sal die name amptelik erken word.
Die Amerikaans gebaseerde IUPAC het laat verlede jaar aangekondig hy het die ontdekkings geverifieer om die vier elemente, nommer 113, 115, 117 en 118, te aanvaar as die jongste om tot die periodieke tabel van chemiese elemente bygelas te word.
Die elemente is met deeltjieversnellers geskep en bestaan net vir breukdele van ’n sekonde. Leemtes in die sewende ry onderaan die periodieke tabel kan nou gevul word.
Lees meer: IUPAC
Oganesson (Og) het ‘n atoomgetal van 118, nie 117 nie.
Het Maroela gesê dis 117? Vra maar net…
Ons het inderdaad ‘n vingerfout gemaak en aangedui dis element 113, 115, 117 en 117. Die fout is reggestel.
Wat van “the element of surprise”?
Xavier · 3 jaar gelede
Wat is die doel van die periodieke tabel? Is dit ‘n plek vir wetenskaplikes om nuwe ontdekkings op te teken, of om al die elemente wat in die natuur voorkom vas te lê?